4. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์

    (1) ผลิตภัณฑ์น้ำมันดิบ (Crude Oil)

1.1 น้ำมันปาล์มดิบ (Crude Palm Oil : CPO)

เป็นผลิตภัณฑ์ที่ได้จากการสกัดผลปาล์มสด (FFB - Fresh Fruit Bunch)
โดยเฉลี่ยผลปาล์มสดสมบูรณ์ 100 กก. จะให้น้ำมันปาล์มดิบประมาณ 18 กก. และเมล็ดในปาล์ม 5
กก. (ที่มา : จากกรมเศรษฐกิจการเกษตร)
ซึ่งถือเป็นสินค้ากึ่งสำเร็จรูปที่ใช้เป็นวัตถุดิบส่งต่อไปยังโรงกลั่นน้ำมันปาล์มเพื่อผ่านกรรมวิธีทำให้บริสุทธิ์
หลังจากนั้นจะถูกนำไปใช้เป็นวัตถุดิบในอุตสาหกรรมอาหาร ได้แก่ บะหมี่กึ่งสำเร็จรูป
และขนมขบเคี้ยวต่างๆ เนยเทียม ครีมเทียม นมข้นหวานและจืด
หรือน้ำมันพืชประกอบอาหารในครัวเรือน
หรือใช้เป็นวัตถุดิบสำหรับอุตสาหกรรมที่ไม่ใช่ผลิตภัณฑ์อาหาร ได้แก่ อุตสาหกรรมการทำสบู่
ผงซักฟอก เครื่องสำอางค์ เทียนไข กรดไขมันอิสระ สี ยา น้ำมันหล่อลื่น ฯลฯ เป็นต้น

ในปัจจุบันน้ำมันปาล์มดิบเป็นวัตถุดิบของบริษัทฯ ในการนำไปผ่านกรรมวิธีกลั่นบริสุทธิ์
เพื่อส่งต่อไปยังลูกค้ากลุ่มอุตสาหกรรม และลูกค้ากลุ่มคอนซูเมอร์เพื่อทำเป็นน้ำมันพืชบรรจุขวด ปี๊บ
และถุง

1.2 น้ำมันเมล็ดในปาล์ม (Crude Palm Kernel Oil : KO)

ได้จากการสกัดเมล็ดในปาล์ม (Palm Kernel) โดยเฉลี่ยเมล็ดในปาล์มที่สมบูรณ์ 100 กก.
จะให้น้ำมันเมล็ดในปาล์ม 40 กก. ซึ่งมีคุณสมบัติใกล้เคียงกับน้ำมันมะพร้าวมากที่สุด
ปกติน้ำมันมะพร้าวจะมีคุณสมบัติที่เหมาะสมกับการใช้ในอุตสาหกรรมต่อเนื่องที่ไม่ใช่ผลิตภัณฑ์อาหารเป็นอันมาก
แต่เนื่องจากน้ำมันมะพร้าวมีปริมาณที่ไม่เพียงพอกับความต้องการ
น้ำมันเมล็ดในปาล์มซึ่งมีคุณสมบัติที่ไม่แตกต่างจากน้ำมันมะพร้าว
จึงมีความเหมาะสมที่จะใช้ทดแทนน้ำมันมะพร้าวได้
ปกติราคาน้ำมันเมล็ดในปาล์มจะอยู่ในช่วงใกล้เคียงกับน้ำมันมะพร้าว โดยทั่วไปน้ำมันเมล็ดในปาล์ม
อาจจะถูกนำไปใช้ในลักษณะเดียวกับน้ำมันปาล์ม คือ ใช้ในการบริโภคในครัวเรือน
และในอุตสาหกรรมอาหารได้แก่ การทำเนยเทียม ครีมเทียม ไขมันทำขนมปัง ลูกอม
หรือใช้ในอุตสาหกรรมที่ไม่ใช่ผลิตภัณฑ์อาหาร ได้แก่ อุตสาหกรรมการทำสบู่ ผงซักฟอก
และกรดไขมันอิสระ เป็นต้น ทั้งนี้
น้ำมันเมล็ดในปาล์มสามารถสกัดได้เฉพาะในโรงงานสกัดน้ำมันปาล์มแบบทันสมัย
ที่มีการแยกเอาเมล็ดในปาล์มออกมาจากเส้นใยของผลปาล์มเท่านั้น

(2) ผลิตภัณฑ์น้ำมันบริสุทธิ์ (RBD Oil)

2.1 น้ำมันปาล์มบริสุทธิ์ (RBD Palm Oil : RPO)

ได้จากการนำน้ำมันปาล์มดิบเข้ากระบวนการกลั่นน้ำมันปาล์มดิบเพื่อทำให้บริสุทธิ์
ซึ่งจะถูกจำหน่ายต่อไปยังอุตสาหกรรมต่อเนื่องทางด้านอาหารต่างๆ เช่น
อุตสาหกรรมผลิตบะหมี่กึ่งสำเร็จรูป ขนมขบเคี้ยว หรืออุตสาหกรรมอาหารอื่นๆ
โดยเฉพาะประเภททอด นอกจากนี้ ยังใช้กับอุตสาหกรรมการผลิตเนยเทียม ครีมเทียม ไอศครีม
นมข้นหวาน ฯลฯ เป็นต้น

2.2 น้ำมันเมล็ดในปาล์มบริสุทธิ์ (RBD Palm Oil : RKO)

ได้จากการนำน้ำมันเมล็ดในปาล์มเข้ากระบวนการกลั่นน้ำมันเมล็ดในปาล์มเพื่อทำให้บริสุทธิ์
ซึ่งจะถูกจำหน่ายต่อไปยังอุตสาหกรรมโอลีโอเคมีคอล รวมถึงอุตสาหกรรมผลิตไบโอดีเซล

2.3 น้ำมันปาล์มโอเลอิน (RBD Palm Olein : ROL)

ได้จากการนำน้ำมันปาล์มบริสุทธิ์มาผ่านกระบวนการแยกไข
ซึ่งไขที่แยกออกมานั้นจะเป็นผลิตภัณฑ์ผลพลอยได้อย่างหนึ่ง โดยทั่วไปเรียกว่า ไขปาล์มบริสุทธิ์
ซึ่งจะกล่าวถึงต่อไปในหัวข้อผลิตภัณฑ์ผลพลอยได้
น้ำมันปาล์มโอเลอินที่ได้จะถูกนำมาจำหน่ายให้กับอุตสาหกรรมประกอบอาหารต่างๆ
หรือถูกนำมาบรรจุในรูปขวดตรา “ลีลา” และสินค้าที่รับผลิตภายใต้ตรา “บิ๊กซี”
รวมทั้งบรรจุในรูปของปี๊บและถุง ตรา “ลีลา” และสินค้าที่รับผลิตภายใต้ตรา “แอโร”

(3) ผลิตภัณฑ์ผลพลอยได้ (By Product)

3.1 ไขปาล์มบริสุทธิ์ (RBD Palm Stearin : RHST)

เป็นผลิตภัณฑ์ที่ได้จากกระบวนการแยกไขออกจากน้ำมันปาล์มบริสุทธิ์ นำไปใช้ในอุตสาหกรรมต่างๆ
เช่น การผลิตเนยเทียม มาการีน สบู่ อุตสาหกรรมอาหารสัตว์ รวมไปถึงการผลิตไบโอดีเซล

3.2 กรดไขมันปาล์ม (Palm Fatty Acid Distillate : PFAD)

เป็นผลิตภัณฑ์ที่ได้จากกระบวนการแยกกรดออกจากน้ำมันปาล์มดิบในโรงกลั่นน้ำมันปาล์มบริสุทธิ์
นำไปใช้ในอุตสาหกรรมต่างๆ เช่น โอลีโอเคมีคอล การผลิตสบู่ และอุตสาหกรรมอาหารสัตว์
เป็นต้น

3.3 กรดไขมันเมล็ดในปาล์ม (Palm Kernel Fatty Acid Distillate : KFAD)

เป็นผลิตภัณฑ์ที่ได้จากกระบวนการแยกกรดออกจากน้ำมันเมล็ดในปาล์มในโรงกลั่นน้ำมันเมล็ดในปาล์มบริสุทธิ์
นำไปใช้ในอุตสาหกรรมต่างๆ เช่น โอลีโอเคมีคอล รวมถึงการผลิตไบโอดีเซล

3.4 กากเมล็ดในปาล์ม (Kernel Meal : KM)

เป็นผลิตภัณฑ์ที่ได้จากกระบวนการผลิต สามารถนำไปใช้ในอุตสาหกรรมอาหารสัตว์
โดยเฉพาะอย่างยิ่งสัตว์ใหญ่ เช่น โค กระบือ เป็นต้น

ผลิตภัณฑ์ของบริษัทย่อย: บริษัท ซีพีไอ อะโกรเทค จำกัด

1. ต้นกล้าปาล์ม (Palm Seedlings)

เป็นผลิตภัณฑ์ที่ได้จากการเพาะเมล็ดพันธุ์ปาล์ม เพื่อให้ได้กล้าปาล์มพันธุ์ที่มีคุณภาพ
ที่ให้ผลผลิตต่อต้นที่ดี ผ่านการคัดเลือกและคัดต้นกล้าที่ไม่ได้มาตรฐานทิ้งอย่างน้อย 2 ครั้ง
ก่อนจำหน่ายให้กับเกษตรกร และเพาะในแปลงที่ได้มาตรฐาน
มีระบบให้น้ำและวิธีการให้น้ำตามหลักวิชาการ และเป็นแปลงเพาะ
ที่นำความรู้ด้านวิชาการมาประยุกต์ใช้ เพื่อให้ได้ต้นกล้าที่มีคุณภาพสูง

2. เมล็ดพันธุ์ปาล์ม (Palm Seeds)

เมล็ดพันธุ์ปาล์มคุณภาพดีที่เกิดจากการปรับปรุงพันธุ์ตามหลักวิชาการ
มีการวางแผนการSปรับปรุงพันธุ์จาก ดร.กฤษฎา สัมพันธรักษ์
ซึ่งเป็นนักปรับปรุงพันธุ์ที่มีชื่อเสียงทั้งในและต่างประเทศมากว่า 40 ปี นอกจากนี้
บริษัทฯยังมีการคัดเลือกต้นพ่อแม่พันธุ์จากข้อมูลผลผลิตในสวนของบริษัทฯกว่า 400,000 ต้น นานกว่า
25 ปี โดย ศ.ดร. สุนทรี ยิ่งชัชวาลย์ ทำให้มั่นใจได้ว่า
เมล็ดพันธุ์ที่จำหน่ายจึงเป็นเมล็ดพันธุ์ที่ได้มาตรฐานและมีคุณภาพดี

การส่งเสริมการลงทุน

บริษัทฯได้รับสิทธิพิเศษทางภาษีจากคณะกรรมการส่งเสริมการลงทุนภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
8 ปี นับแต่วันที่เริ่มมีรายได้จากการประกอบกิจการนั้น รายละเอียดของบัตรส่งเสริมการลงทุนมีดังนี้

+-------+-------------+-----------------+---------------+-------------+
| บริษัท  | เล          | กิจกา            | วันที่เ          |   วันที่หมดอายุ |
|       | ขที่บัตรส่งเสริม | รที่ได้รับการส่งเสริม | ริ่มใช้สิทธิตามบัตร |             |
+-------+-------------+-----------------+---------------+-------------+
| บริษัทฯ | 1           | ผลิตน้ำมันพืชบริสุทธิ์  | 3 พฤศจิกายน    | 2 พฤศจิกายน  |
|       | 025(2)/2548 |                 | 2548          | 2556        |
+-------+-------------+-----------------+---------------+-------------+
|       | 1           | ผลิตก๊าซชีวภาพ     | -   -         |             |
|       | 076(9)/2551 |                 |               |             |
+-------+-------------+-----------------+---------------+-------------+
|       |             |                 |               |             |
+-------+-------------+-----------------+---------------+-------------+
| บร    | 2           | ผลิตเมล็ดพันธุ์ป     | -   -         |             |
| ิษัทย่อย | 390(5)/2554 | าล์มหรือต้นกล้าปาล์ม |               |             |
+-------+-------------+-----------------+---------------+-------------+

4.2 การตลาดและภาวะการแข่งขัน

4.2.1 กลยุทธ์ทางการตลาด

บริษัทฯ มีนโยบายควบคุมขั้นตอนการผลิตเพื่อรักษาระดับมาตรฐาน นอกจากนี้
ยังมีนโยบายด้านคุณภาพและการบริการที่สนองตอบความต้องการของลูกค้าในด้านต่างๆ
เพื่อให้มีความสัมพันธ์อันดีระหว่างกัน เช่น การให้ข้อมูลข่าวสารที่มีประโยชน์
และตรงตามความจริงแก่ลูกค้า การวัดความพึงพอใจของลูกค้าต่อสินค้าและบริการ
รวมไปถึงการศึกษาและนำเครื่องมือทางการตลาดมาใช้ เพื่อช่วยในการวิเคราะห์
และตัดสินใจในทิศทางของบริษัทฯในระยะยาว ในขณะเดียวกัน บริษัทฯ ยังมีบริษัทย่อย
เพื่อมุ่งเน้นงานวิจัยพันธุ์ปาล์ม เพื่อเป็นแหล่งรวบรวมความรู้ ข้อมูลงานวิจัย
และนำมาใช้ในการเพาะเมล็ดพันธุ์ปาล์ม เพื่อให้ได้มาซึ่งสายพันธุ์ที่ดี กล้าปาล์มที่มีความเหมาะสม
กับสภาพแวดล้อมในการปลูกปาล์มของเกษตรกร ในพื้นที่ที่มีความแตกต่างกัน
ตลอดจนการเผยแพร่ให้ข่าวสารความรู้ต่างๆ แก่เกษตรกรทั่วไป

บริษัทฯ มีพื้นที่ปลูกปาล์มน้ำมันประมาณ 20,000 ไร่ การจัดการด้านการดูแลสวนปาล์ม
เป็นไปตามหลักวิชาการ ซึ่งในช่วงแรกๆ มีการใส่ปุ๋ยเคมี
และการใช้สารเคมีในการกำจัดวัชพืชและศัตรูพืช มีมูลค่าหลายล้านบาทต่อปี ต่อมาบริษัทฯ
ตระหนักและคำนึงถึงสิ่งแวดล้อม จึงได้พยายามดำเนินธุรกิจโดยการนำสิ่งที่เหลือใช้จากโรงงาน
กลับมาใช้กับสวนปาล์มเพื่อก่อให้เกิดประโยชน์สูงสุด อาทิเช่น ทะลายปาล์ม กากตะกอนบ่อน้ำเสีย
ขี้เถ้า ขี้แป้ง และกากดีแคนเตอร์ มาใช้ในสวนปาล์มของบริษัทฯ เพื่อทดแทนปุ๋ยเคมี
ส่วนงานด้านการปราบวัชพืช จากที่เคยใช้สารเคมีก็เปลี่ยนมาเป็นการปลูกพืชคลุมดินแทน
และเลือกกำจัดวัชพืชบางประเภท สามารถลดค่าใช้จ่ายด้านสารเคมีลงได้มาก ทั้งนี้บริษัทฯ
ได้นำวิธีการทางธรรมชาติโดยการเลี้ยงนกแสกเพื่อควบคุม
และกำจัดประชากรหนูเข้ามาใช้แทนการกำจัดด้วยสารเคมี
โดยมีวัตถุประสงค์เพื่อลดความเสียหายของผลผลิตทะลายปาล์มสด
ด้วยการควบคุมประชากรหนูโดยไม่ใช้สารเคมี
ซึ่งจะลดค่าใช้จ่ายในการซื้อสารเคมีได้ปีละนับล้านบาท

ในปี 2555 บริษัทฯ ได้มีการแบ่งกลุ่มธุรกิจออกเป็น 5 กลุ่มหลัก ตามลักษณะของกลุ่มลูกค้า
และเพื่อการวางแผนการทำตลาดได้อย่างเหมาะสม โดยแบ่งออกเป็น

1. กลุ่มตลาดอุตสาหกรรม

2. กลุ่มตลาดพลังงาน

3. กลุ่มตลาดแบ่งบรรจุ

4. กลุ่มตลาดคอนซูเมอร์

5. กลุ่มตลาดส่งออก

ซึ่งยังผลให้การบริหารงานเกิดความสะดวก
และมีความคล่องตัวมากขึ้นตามพฤติกรรมของแต่ละกลุ่มธุรกิจ ในปี 2555 บริษัทฯ
ได้มุ่งเน้นการทำงานเป็นทีม การสร้างแบรนด์
การให้บริการที่ดีและมีประสิทธิภาพแก่ลูกค้าของบริษัทฯ อีกทั้งยังได้จัดทำโครงการ CSR เพิ่มขึ้น
เพื่อแสดงความรับผิดชอบต่อสังคมและสิ่งแวดล้อม อันนำไปสู่การพัฒนาที่ยั่งยืน

นโยบายราคา

ระดับราคาของผลปาล์มสด น้ำมันปาล์มดิบ น้ำมันเมล็ดในปาล์ม
น้ำมันปาล์มบริสุทธิ์และน้ำมันปาล์มโอเลอิน ถูกกำหนดโดยปัจจัยต่างๆ หลายประการด้วยกัน ได้แก่

* นโยบายของรัฐในการกำหนดราคาและควบคุมการนำเข้า การส่งออก

* นโยบายของรัฐในการเข้าแทรกแซงตลาด เพื่อช่วยเหลือเกษตรกร

* นโยบายของรัฐในการผลักดันให้เกิดการนำน้ำมันปาล์มไปใช้เพื่อการผลิตไบโอดีเซล

* โรงสกัดน้ำมันปาล์มดิบ

* โรงกลั่นน้ำมันปาล์ม

* ระดับราคาน้ำมันดิบในตลาดโลก

* ระดับราคาน้ำมันปาล์มและน้ำมันถั่วเหลืองในตลาดโลก

* ระดับราคาน้ำมันพืชชนิดอื่นที่สามารถใช้ทดแทนกันได้

* การพยายามลักลอบนำเข้าน้ำมันปาล์มจากประเทศเพื่อนบ้าน

* ปริมาณผลผลิตที่ออกสู่ตลาด

* ปริมาณ Stock วัตถุดิบ และสินค้าที่ผลิตแล้วของแต่ละโรงงาน

* ปริมาณมูลภัณฑ์กันชน (Buffer Stock) ขององค์การคลังสินค้า

จากปัจจัยต่างๆ ดังกล่าวจะเห็นว่าราคาวัตถุดิบของบริษัทฯ จะถูกกำหนดจากหลายฝ่าย
โดยในสภาพปกติจะถูกกำหนดจากอุปสงค์และอุปทานในตลาด อย่างไรก็ตาม
ในกรณีอุปสงค์หรืออุปทานมีมากเกินความต้องการ
ราคาตลาดจะถูกควบคุมโดยการแทรกแซงตลาดด้วยการประกันราคาขั้นต่ำของผลปาล์มสดเพื่อป้องกันไม่ให้ราคาตกต่ำเกินไป
และถูกกำหนดเพดานราคาสินค้าสำเร็จรูปเพื่อไม่ให้ราคาสูงจนเกินไป
รวมไปถึงมาตรการควบคุมการนำเข้าต่างๆ
ทั้งนี้เกษตรกรผู้ปลูกปาล์มและผู้บริโภคจะเป็นผู้ได้รับประโยชน์ดังกล่าว

จากข้อจำกัดดังกล่าว ทำให้นโยบายราคาสินค้าของบริษัทฯ เป็นไปตามภาวะและกลไกของตลาด
ซึ่งบริษัทฯ จะขายสินค้าในราคาที่สามารถแข่งขันได้โดยให้มีผลกระทบในเรื่องต้นทุนสินค้าน้อยที่สุด
การซื้อขายด้วยสัญญาระยะยาวมักไม่ค่อยได้รับความนิยม
เนื่องจากมีความเสี่ยงทั้งกับตัวผู้ซื้อและผู้ขายเอง
ส่วนใหญ่เป็นการซื้อขายสินค้าด้วยสัญญาระยะสั้นหรือเป็นแบบราคาซื้อขาย ณ วันนั้น (Spot Price)

สำหรับราคาของกากเมล็ดในปาล์ม
จะถูกกำหนดจากราคาเปรียบเทียบของกากอาหารสัตว์ประเภทต่างๆ เช่น กากถั่วเหลือง
กากรำข้าว ข้าวโพดเลี้ยงสัตว์ และกากเมล็ดในปาล์มชนิด Expeller
ทั้งนี้ราคาของกากเมล็ดในปาล์มจะถูกกำหนดโดยผู้ซื้อ
โดยบ่อยครั้งได้อิงราคาซื้อขายในต่างประเทศเป็นสำคัญ
เนื่องจากกากเมล็ดในปาล์มมีปริมาณน้อยเมื่อเทียบกับวัตถุดิบอาหารสัตว์ประเภทอื่น

4.2.2 การจำหน่ายและช่องทางการจัดจำหน่าย

การจำหน่ายผลิตภัณฑ์ต่างๆ ของบริษัทฯ ส่วนมากเป็นการขายส่งแก่ผู้ซื้อรายใหญ่ กล่าวคือ
น้ำมันปาล์มดิบและน้ำมันเมล็ดในปาล์มจะถูกขายให้กับโรงกลั่นน้ำมันบริสุทธิ์
และโรงงานอุตสาหกรรมต่อเนื่องต่างๆ โดยตรง ณ ราคาซื้อขายหน้าโรงงานของผู้ซื้อ
ส่วนน้ำมันปาล์มบริสุทธิ์และน้ำมันปาล์มโอเลอินจะถูกจำหน่ายให้แก่โรงงานอุตสาหกรรมและผู้ค้าส่งรายใหญ่
โดยแบ่งเป็นน้ำมันพืชบรรจุขวด บรรจุปี๊บ และบรรจุถุง
สำหรับจำหน่ายให้ผู้บริโภคทั่วไปและส่งเป็นรถ Tanker ให้แก่โรงงานอุตสาหกรรมต่างๆ
ในส่วนของผลิตภัณฑ์ผลพลอยได้ สำหรับไขปาล์มบริสุทธิ์
จะถูกจำหน่ายให้แก่กลุ่มโรงงานอุตสาหกรรมอาหารสัตว์ หรือโรงงานอุตสาหกรรมผลิตไบโอดีเซล
สำหรับกรดไขมันปาล์ม จะถูกจำหน่ายให้แก่กลุ่มโรงงานอุตสาหกรรมอาหารสัตว์
อุตสาหกรรมโอลีโอเคมีคอล โดยการส่งในรูปรถ Tanker และในรูปการบรรจุถัง 200 ลิตร
ในส่วนของกากเมล็ดในปาล์ม บริษัทฯได้จำหน่ายให้กับกลุ่มผู้เลี้ยงสัตว์รายใหญ่
หรือโรงงานอุตสาหกรรมที่เกี่ยวข้องกับอาหารสัตว์โดยตรง
รวมถึงการจำหน่ายให้เกษตรกรในพื้นที่เพื่อเป็นการส่งเสริมการประกอบอาชีพตามแนวทางของเศรษฐกิจแบบพอเพียง
โดยลักษณะการจำหน่ายผลิตภัณฑ์ต่างๆ ของบริษัทฯ
ส่วนใหญ่เป็นการทำสัญญาซื้อขายในระยะเวลาต่างๆ กัน ซึ่งอาจแบ่งได้เป็น 2 ประเภทคือ

1. สัญญาระยะยาว (Long-term Contract) ระยะเวลามากกว่า 3 เดือนขึ้นไป

2. สัญญาระยะสั้น (Short-term Contract) ระยะเวลาประมาณ 1-3 เดือน

สัญญาดังกล่าวจะกำหนดราคาซื้อขาย ปริมาณและระยะเวลาที่กำหนดส่งมอบ
และข้อตกลงกำหนดมาตรฐานสินค้าเป็นสำคัญ นอกจากการทำสัญญาซื้อขายแล้ว
ยังมีการซื้อขายบางส่วนที่กระทำขึ้นรายวัน ซึ่งใช้ราคาซื้อขาย ณ ราคาของวันนั้นๆ (Spot Price)
เป็นเกณฑ์ สำหรับการซื้อขายในส่วนของสินค้ากลุ่มที่บรรจุขวด ปี๊บ และถุง
ซึ่งจัดจำหน่ายผ่านผู้ค้าส่งรายใหญ่ จะใช้ราคาซื้อขาย ณ ราคาของวันนั้นๆ (Spot Price)
เป็นเกณฑ์เพียงอย่างเดียว

4.2.3 การส่งออก

ในปี 2555 ที่ผ่านมา บริษัทฯ มีการส่งออกทั้งสิ้นเทียบกับการจำหน่ายในประเทศ คิดเป็น8.63%
ซึ่งปริมาณทั้งหมดในการส่งออกนั้น ส่วนใหญ่จะถูกส่งไปยังประเทศเพื่อนบ้าน อาทิเช่น ลาว กัมพูชา
เกาหลี และพม่า โดยผ่านทางบริษัทตัวแทน (Trading Company) ที่มีความน่าเชื่อถือ โดยทั้งนี้
การชำระเงินจะเป็นไปในลักษณะการเปิด Irrevocable Letter of Credit at sight
หรือเงินสด เพื่อเป็นการประกันความเสี่ยง นอกจากนี้
บริษัทฯยังมีการส่งออกไปยังตลาดยุโรปบางส่วน ในรูปผลิตภัณฑ์ Organic Oil

4.2.4 ลักษณะของลูกค้าและสภาพการแข่งขัน

บริษัทฯ เริ่มดำเนินกิจการมาตั้งแต่ปี 2522
จึงมีความสัมพันธ์กับลูกค้าและบุคคลในแวดวงที่เกี่ยวข้องเป็นระยะเวลานาน อนึ่ง
สภาพของบุคคลในอุตสาหกรรมนี้ส่วนมากจะเป็นบุคคลที่มีความสัมพันธ์กันเป็นอย่างดี
สภาพการแข่งขันรุนแรงโดยเฉพาะในด้านราคา อย่างไรก็ดี ลูกค้าส่วนใหญ่ของบริษัทฯ
เป็นบริษัทที่มีขนาดใหญ่ และมีความน่าเชื่อถือในวงการ จึงทำให้ความเสี่ยงของหนี้เสียของบริษัทฯ
มีอยู่ในระดับที่ต่ำ ประกอบกับการขายอยู่ในลักษณะกระจาย ไม่ได้เน้นที่รายใดรายหนึ่งโดยเฉพาะ
จึงไม่มีการขายให้ลูกค้ารายใดเกิน 30% ของยอดขายรวมในระยะเวลาที่ผ่านมา

สำหรับตลาดในปีที่ผ่านมา ต้นปีราคาปาล์มในประเทศมีราคาสูง
ทำให้รัฐบาลตัดสินใจนำเข้าน้ำมันปาล์มจากต่างประเทศ เพื่อคงราคาขายปลีกน้ำมันปาล์มไว้ที่ขวดละ
42 บาท แต่ในช่วงปลายปีมีผลผลิตออกมาเป็นจำนวนมาก ทำให้ stock
สินค้าในประเทศปรับตัวสูงขึ้นอย่างต่อเนื่อง
ส่งผลให้ราคาน้ำมันปาล์มและผลผลิตปรับตัวลดลงอย่างต่อเนื่อง ในส่วนของคู่แข่ง จำนวนคู่แข่งในปี
2554-2555 เพิ่มขึ้น ทำให้มีการแข่งขันกันด้านราคาสูงเพื่อเจาะตลาด อย่างไรก็ดี บริษัทฯ
ได้มีการบริหารความเสี่ยงและติดตามสถานการณ์ตลาดอย่างต่อเนื่อง
ประกอบกับการดูแลภาคการผลิตและการควบคุมส่วนแบ่งการขายและอัตรากำไรในแต่ละกลุ่มธุรกิจ
อย่างเหมาะสม

4.3 การจัดหาผลิตภัณฑ์หรือบริการ

บริษัทฯ มีการจัดหาผลิตภัณฑ์หรือวัตถุดิบมาเพื่อผลิตและจัดจำหน่ายอยู่ 2 ช่องทาง ได้แก่
จัดหาผลปาล์มสดจากเกษตรกรผู้ปลูกปาล์มน้ำมันช่องทางหนึ่ง 
และจัดหาน้ำมันปาล์มดิบจากโรงงานสกัดน้ำมันปาล์ม อีกช่องทางหนึ่ง

การจัดหาผลปาล์มสดจากเกษตรกรผู้ปลูกปาล์มน้ำมัน บริษัทฯ
รับซื้อผลปาล์มสดจากเกษตรกรผู้ปลูกปาล์มบริเวณรอบโรงงานเพื่อนำมาผลิตเป็นน้ำมันปาล์มดิบ 
ซึ่งอยู่ในบริเวณ อ.ท่าแซะ จ.ชุมพร อันเป็นพื้นที่ที่มีการปลูกปาล์มน้ำมันเป็นส่วนใหญ่
อีกทั้งตั้งอยู่ในเขตภาคใต้ ซึ่งเป็นภูมิภาคที่มีการปลูกปาล์มน้ำมันเป็นจำนวนไม่น้อยกว่าร้อยละ 80
ของพื้นที่ปลูกปาล์มทั้งประเทศ  ซึ่งการที่โรงงานของบริษัทฯ
ตั้งอยู่ใกล้แหล่งวัตถุดิบนั้นทำให้มีความเสี่ยงน้อยที่จะขาดแคลนผลปาล์มสดมาป้อนเข้าสู่โรงงาน 
อีกทั้งกระบวนการผลิตน้ำมันปาล์มดิบจากผลปาล์มสด จำเป็นต้องได้ผลปาล์มสดที่มีความสดใหม่
เพื่อให้ได้น้ำมันปาล์มดิบที่มีคุณภาพ  โดยบริษัทฯ ยังมีพื้นที่ปลูกสวนปาล์มเป็นของตัวเองส่วนหนึ่ง
ซึ่งมีการบริหารจัดการและดูแลต้นปาล์มเป็นอย่างดี
มีผลผลิตออกสม่ำเสมอและมีคุณภาพป้อนสู่โรงงานได้อย่างต่อเนื่อง  ทั้งนี้ในปัจจุบัน บริษัทฯ
ได้ทำการปลูกต้นปาล์มใหม่ทดแทนต้นปาล์มเก่าที่มีอายุแก่ซึ่งมีลำต้นสูง  ทำให้เก็บเกี่ยวผลผลิตยาก 
โดยต้นปาล์มที่ปลูกทดแทนใหม่จะเริ่มให้ผลผลิตตั้งแต่ปีนี้และจะให้ผลผลิตเพิ่มขึ้นเรื่อยๆ ในปีถัดๆ ไป

สำหรับการจัดหาน้ำมันปาล์มดิบจากโรงงานสกัดน้ำมันปาล์มดิบนั้น
เนื่องจากการจัดจำหน่ายสินค้าสำเร็จรูปของบริษัทฯ นั้น มีปริมาณมากกว่าวัตถุดิบที่ผลิตได้ของบริษัทฯ
จึงจำเป็นต้องจัดหาน้ำมันปาล์มดิบเพิ่มเติมเพื่อสนับสนุนการจัดจำหน่ายสินค้า 

แหล่งที่มาของวัตถุดิบ ทั้งผลปาล์มสดและน้ำมันปาล์มดิบ  โดยปกติจะจัดหาจากแหล่งผลิตหรือ
Supplier ผู้ผลิตที่อยู่ในประเทศทั้งหมด  แต่ในช่วงปีที่ผ่านมา ( พ.ศ. 2555) 
มีการนำเข้าน้ำมันปาล์มทั้งสิ้น 40,000 ตัน ภายใต้มติ ครม.
ที่ให้มีการนำเข้ามาเพื่อป้องกันสินค้าภายในประเทศขาดแคลน  ซึ่งในส่วนของบริษัทฯ
ก็ได้รับการจัดสรรน้ำมันปาล์มส่วนหนึ่งมาเพื่อผลิตสินค้าจัดจำหน่ายให้แก่ผู้บริโภคตามนโยบายของรัฐบาล

ทั้งนี้ สถานการณ์และแนวโน้มปี 2556  คาดการณ์ปริมาณวัตถุดิบ
ผลปาล์มสดจะออกสู่ตลาดจำนวนทั้งสิ้นประมาณ 12.02 ล้านตัน สูงกว่าปี 2555 ร้อยละ 9.9
คิดเป็นปริมาณน้ำมันปาล์มดิบประมาณ 2
ล้านตันซึ่งเพียงพอกับความต้องการของโรงงานสกัดน้ำมันปาล์มดิบและเพียงพอกับความต้องการบริโภคภายในประเทศ
ซึ่งคาดว่าจะมีความต้องการไม่ต่ำกว่า 1.5 ล้านตัน 
และส่วนเกินความต้องการภายในประเทศมีการส่งออกไปยังตลาดต่างประเทศ 
ทั้งนี้น้ำมันปาล์มเป็นสินค้าที่มีความผันผวนสูงเนื่องจากสามารถนำไปใช้ประโยชน์ได้หลากหลาย
ตั้งแต่การบริโภคไปจนถึงนำไปผลิตเป็นพลังงานทดแทน (ไบโอดีเซล) 
ทำให้มีโอกาสที่ภาครัฐอาจเข้ามาบริหารจัดการเพื่อลดผลกระทบที่อาจเกิดขึ้นกับเกษตรกรหรือผู้บริโภค 
ดังเช่นผลปาล์มน้ำมันซึ่งกำลังถูกพิจารณาให้เป็นหนึ่งในสินค้าที่มีการควบคุมราคาสินค้าจากเดิม 42
รายการเป็นรายการที่ 43 ในปี 2556
  หรืออาจมีการนำเข้าหรือคิดภาษีส่งออกน้ำมันปาล์มดังที่เคยเกิดขึ้นในปีที่ผ่านมา
ซึ่งจะส่งผลกระทบต่อความผันผวนของราคาวัตถุดิบภายในประเทศที่ทำให้คาดการณ์ได้ยากยิ่งขึ้น

ผลกระทบต่อสิ่งแวดล้อม 

บริษัทฯ มีระบบบำบัดน้ำเสีย
โดยนำไปผลิตก๊าซเพื่อใช้ในการผลิตไฟฟ้าใช้ในโรงงานและจำหน่ายให้การไฟฟ้าในอนาคต
เศษซากวัตถุที่เหลือจากกระบวนการผลิต ได้นำไปใช้เป็นเชื้อเพลิงในขบวนการผลิต ซึ่งในรอบ 3
ปีที่ผ่านมา ไม่มีข้อพิพาทหรือถูกฟ้องร้องเกี่ยวกับสิ่งแวดล้อม

ทั้งนี้ บริษัทฯ ได้เข้าร่วมโครงการธรรมภิบาลสิ่งแวดล้อมกับสำนักงานอุตสาหกรรมจังหวัดชุมพร
โดยมีหลักเกณฑ์การประเมินการใช้ธรรมาภิบาลสิ่งแวดล้อมที่ดีของสถานประกอบการอุตสาหกรรม
ดังนี้

  1. ประชาชนสามารถเข้าถึงข้อมูลข่าวสาร - เปิดเผยข้อมูล ณ สถานประกอบการ พื้นที่ชุมชน
  วัด โรงเรียน สถานีอนามัย และองค์กรปกครองส่วนท้องถิ่นโดยผ่านเว็บไซต์

  2. ประชาชนมีส่วนร่วมในการแก้ไขปัญหา - ชุมชนมีส่วนร่วมแสดงความคิดเห็น
  เสนอแนะแนวทางในการแก้ไขปัญหา ของสถานประกอบการ

  3. ความโปร่งใส - มีการจัดการมลภาวะทางน้ำ อากาศ เสียง สารเคมี
  (ผลการดำเนินงาน/ผลตรวจวัด) เปิดเผยข้อมูล ณ สถานประกอบการพื้นที่ชุมชน

  4. ความรับผิดชอบต่อสังคม - แสดงความรับผิดชอบเมื่อกิจการก่อผลกระทบต่อสังคม
  มีช่องทางรับฟังความคิดเห็นและมีขบวนการในการตอบสนองข้อร้องเรียน

  5. นิติธรรม - มีการจัดการด้านมลภาวะ ด้านความปลอดภัยเป็นไปตามกฎหมาย

  6. ความยุติธรรม - การอนุรักษ์พลังงานและประหยัดทรัพยากร
  มีการตอบสนองทางด้านที่เป็นประโยชน์ต่อสังคม เช่น จัดนิทรรศการ สาธารณประโยชน์ต่างๆ
  โดยเน้นชุมชนที่สถานประกอบการตั้งอยู่

  8. ความยั่งยืน - ประกอบกิจการอย่างจิตสำนึก ไม่ก่อผลกระทบต่อชุมชนและสิ่งแวดล้อม
  อยู่ด้วยกันอย่างมีความสุขและลดปัญหาการร้องเรียน

บริษัทฯ ได้รับมอบเกียรติบัตรธรรมาภิบาลสิ่งแวดล้อม ประจำปี 2555
ซึ่งรางวัลธรรมาภิบาลสิ่งแวดล้อม เป็นความร่วมมือระหว่าง การนิคมอุตสาหกรรมแห่งประเทศไทย
กับหน่วยงานราชการ ชุมชน และสื่อมวลชน
ในการตรวจติดตามและประเมินการปฏิบัติงานทางด้านสิ่งแวดล้อม และความรับผิดชอบต่อสังคม
ของบริษัทฯ อย่างต่อเนื่อง

4.4 งานที่ยังไม่ได้ส่งมอบ

-ไม่มี-